कमाई के मामले में दिल्लीवाले सबसे आगे  
पिछले वित्तवर्ष में दिल्ली की प्रति व्यक्ति सालाना आय एक लाख 16 हजार 886 रुपये थी, जो इस बार बढ़कर एक लाख 35 हजार 814 रुपये हो गई है।
कमाई के मामले में राजधानी दिल्ली देश में सबसे दमदार साबित हुई है। साल 2009−2010 के दौरान प्रति व्यक्ति आमदनी के मामले में दिल्ली ने चंडीगढ़ को पछाड़ दिया। पिछले वित्तवर्ष में दिल्ली की प्रति व्यक्ति सालाना आय एक लाख 16 हजार 886 रुपये थी, जो इस बार बढ़कर एक लाख 35 हजार 814 रुपये हो गई है।  चंडीगढ़ में प्रति व्यक्ति आय एक लाख 28 हजार 634 रुपये है, जो इससे पहले एक लाख 18 हजार 136 रुपये थी। प्रति व्यक्ति आमदनी के मामले में पांडिचेरी तीसरे, हरियाणा चौथे और महाराष्ट्र पांचवें स्थान पर है।  इस मामले में बिहार सबसे पीछे है। पूरे देश की प्रति व्यक्ति आय 46 हजार 492 रुपये से बढ़कर 54 हजार 835 रुपये हो गई है।